3.2.3

Mineraalivaroja koskevan tietämyksen parantaminen seuraavin keinoin: — Annetaan poliittisille vaikuttajille aiempaa kattavammat tiedot resursseista: tuotannosta, työntekijöistä, saaduista tuloista, mineraalien louhintaan käytetystä maasta ja muihin käyttötarkoituksiin palautetusta maasta sen varmistamiseksi, että päätökset voidaan tehdä parhaiden saatavissa olevien tietojen pohjalta. — Kiinnitetään sekä yhteisön että jäsenvaltioiden politiikassa ja lainsäädännössä aiempaa enemmän huomiota eurooppalaisten metallien, teollisuusmineraalien ja runkoaineiden kasvavaan merkitykseen. — Varmistetaan, että geologiset tiedot otetaan huomioon maankäytön suunnittelussa, asetetaan etusijalle mineraaliesiintymiä koskevien tietojen antaminen maankäyttöä koskeviin tietokantoihin ja harkitaan vakavasti eurooppalaisen geologisen kapasiteettikartoituksen laatimista nykyisten kansallisten ja alueellisten geologisten tutkimuskeskusten avustuksella. Kartoitus voisi kattaa seuraavat seikat: — strategisten resurssien määritteleminen ja suositusten antaminen jäsenvaltioille niiden maankäytön hyödyntämiseksi suunnittelun keskeisinä prioriteetteina — mineraalivarojen saatavuutta koskevan EU:n näkemyksen sisällyttäminen Euroopan aluekehityssuunnitelmaan (16) (toimintakehys, joka on jäänyt taka-alalle vuoden 1999 jälkeen) ja sen välittäminen EU:n jäsenvaltioiden mineraalisuunnitteluun — analysoidaan ilmastonmuutospolitiikkojen vaikutukset mineraalitarjontaan ja omavaraisuusnäkökohtiin — EU:n mineraalivarojen jakautumista, laatua ja strategista merkitystä koskevan tietämyksen parantaminen ja mahdollisuuksien arviointi GMES-järjestelmän avulla(Global Monitoring for Environment and Security — ympäristön ja turvallisuuden maailmanlaajuinen seurantajärjestelmä) — yleiseurooppalaisen geologisen tietokannan kokoaminen siten, että lähtökohdaksi otetaan INSPIRE-periaate (17) ja paljastumattomien metalli- ja mineraaliesiintymien potentiaalin arviointi tärkeimmillä metalli- ja mineraalitutkimusalueilla — sellaisten tietojen ja palvelujen käyttäminen, jotka on saatu kaukokartoituksen avulla, esimerkiksi käyttäen GMES-järjestelmää, joka on vuoden 2001 Göteborgin huippukokouksessa samanaikaisesti Euroopan kestävää kehitystä koskevan strategian kanssa käynnistetty yhteisön aloite. GMES-järjestelmään kuuluva maanseurannan ydinpalvelu (Land Monitoring Core Service, LMCS) tuottaa vuodesta 2008 lähtien digitaalisia vektorikarttoja tosiasiallisesta maankäytöstä/maanpeitteestä eri puolilla Eurooppaa (38 maata, Turkki mukaan luettuna) saumattomasti ja asteittain yhä täsmällisemmin (kartoituksen minimiyksikkö on 1 ha, kun nykyisen maapeitettä mittaavan Corine-järjestelmän yksikkö on 25 ha). LMCS-palvelun toinen osa valitsee kaupunkeja ja muita keskeisiä paikkoja tätäkin täsmällisemmin (0,25 ha), ja sen sisältö on mukautettu intensiivisessä käytössä olevien ja muuttuvien alueiden hallinnointiin. lisätiedon hankkiminen Euroopan tärkeimpien metalliesiintymäalueiden syvimpien osien mineraalipotentiaalista: suurimmasta osasta Eurooppaa on saatavilla erittäin hyvää geologista tietoa ja tietämystä 100 metriä maanpinnasta sijaitsevista esiintymistä, mutta alueiden syvempiä osia koskevaa tietoa ja tietämystä on vain vähän, vaikka niissä on todennäköisesti mineraaliesiintymiä, joita Eurooppa tarvitsee tyydyttääkseen tulevat tarpeensa. Syväesiintymien hyödyntämisestä on monia etuja: se jättää vain vähän jälkiä maanpinnalle, joten se on yhteiskunnallisesti paremmin hyväksyttävissä, ja sen ympäristövaikutukset ovat vähäiset. — Kehitteillä on myös EU:n ulkoasioiden tukemiseen tähtäävä maailmanlaajuinen komponentti. Näiden tietojen avulla on mahdollista — kerätä kaivoksista tarpeeksi tietoja, jotka ovat alueellisesti edustavia ja ennakoitavia — todentaa ja määritellä avolouhosalueet ja/tai kaivosinfrastruktuurit — määritellä mahdolliset konfliktialueet (esimerkiksi luonnonsuojelualueet) tai korvaavat alueet — seurata talousveteen kohdistuvia vaikutuksia ja pilaantumisen seurauksia — seurata ennallistamisprosessia kaivoksen sulkemisen jälkeen — ryhtyä kiireellisiin toimiin onnettomuustapauksissa.